Üldine lähenemine Euroopa Liidu riikide maksupoliitikas on, et kaudsete maksude osakaal on maksubaasis kasvanud (vt. Taxaud'i, Ecfini analüüs, Eurostat, ELi liikmesriikide statistikaametid). Majanduse ja tööturu huvides on ELi riigid kriisiajal pidanud  mõistlikuks just tööjõumaksude tõusu vältimist ja tarbimis-, ning keskkonnamaksude tõstmist. Käibemaksumäära kriisiaegne vähendamine, mida V. Trasberg oma kirjutises väidab olevat paljude riikide praktika, on Euroopa Komisjoni analüüsi järgi olnud aga ekstreemselt harukordne (ja ka nendel harvadel näidetel ajutine - nagu Suur-Britannias, või üksikutele erandsektoritele suunatud - nagu Belgias ja Prantsusmaal).